zmluvA o dielo

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov

**Čl. 1 ZMLUVNÉ STRANY :**

1.1. Objednávateľ : **Mesto Trnava**

Hlavná č. 1

917 71 Trnava

IČO: 00 313 114

DIČ: 202 1175 728

štatutárny zástupca: JUDr. Peter Bročka, LL.M., primátor

zást. pre veci zmluvné: JUDr. Peter Bročka, LL.M.

zást. pre veci technické: Ing. Dušan Béreš

gestor PD: Ing. Jana Miklovičová

bankové spojenie: VÚB Trnava

č. účtu: SK59 0200 0000 0000 2692 5212

telefón: 033/32 36 134

e-mail: [dusan.beres@trnava.sk](mailto:dusan.beres@trnava.sk)

(ďalej len „Objednávateľ“)

1.2. Zhotoviteľ:

IČO:

DIČ:

štatutárny zástupca:

zást. pre veci zmluvné:

zást. pre veci technické:

reg. číslo SKSI:

bankové spojenie:

č. účtu:

telefón:

e-mail:

(ďalej len „Zhotoviteľ“ a spolu s „Objednávateľom“ ďalej len „Zmluvné strany“)

**Čl. 2 PREDMET ZMLUVY**

* 1. Predmetom zmluvy je spracovanie projektovej dokumentácie (ďalej len „PD“ alebo „projekt“) s názvom „**Cintorín na Kamennej ceste - rozšírenie cintorína**“. Zhotoviteľ vypracuje predmet zmluvy v súlade s podmienkami dohodnutými v tejto zmluve o dielo (ďalej len „zmluva“) vo vlastnom mene a na vlastnú zodpovednosť a odovzdá ho Objednávateľovi. Minimálny rozsah predmetu zmluvy je uvedený vo výzve na predloženie ponuky a jej prílohách k zákazke podľa § 117 zákona č. 343/2015 Z.z. o verejnom obstarávaní.
  2. Zhotoviteľ sa zaväzuje, že v rozsahu a za podmienok dohodnutých v tejto zmluve vypracuje a zrealizuje pre objednávateľa:
* Geodetické zameranie, projekt bilancie skrývky humusového horizontu poľnohospodárskej pôdy a projektová dokumentácia pre územné rozhodnutie (DÚR),
* Realizačný projekt (DSPaRP),
* Výkon odborného autorského dohľadu počas realizácie stavby podľa vypracovanej PD,
* Súčinnosť v procese nasledovného verejného obstarávania na realizáciu stavebných prác.

**Čl. 3 povinnosti zmluvných strán**

* 1. Zhotoviteľ je povinný si prezrieť miesto, kde sa má stavba realizovať ešte pred začatím vypracovania projektu a za týmto účelom si od Objednávateľa vyžiadať všetky potrebné podklady a informácie, ktoré súvisia s vykonávaním diela a zároveň je Objednávateľ povinný jemu dostupné informácie poskytnúť.

Položky v časti Náklady stavby – položkový rozpočet a výkaz výmer musia byť v zmysle kódov rozpočtových cenníkov, výkaz výmer musí obsahovať konkrétne výpočty množstiev jednotlivých položiek (dĺžky, plochy, kubatúry, množstvá).

Projektová dokumentácia musí byť spracovaná v súlade:

* so zákonom č. 50/76 Zb. o územnom plánovaní a stavebnom poriadku (stavebný zákon),
* s vyhláškou č. 453/2000 Z. z., ktorou sa vykonávajú niektoré ustanovenia stavebného zákona,
* s vyhláškou č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie,
* so zákonom č. 343/2015 Z. z. o verejnom obstarávaní a o zmene a doplnení niektorých zákonov,
* s príslušnými slovenskými technickými normami, európskymi normami, všeobecno-technickými požiadavkami na výstavbu,
* s ostatnými príslušnými platnými právnymi predpismi.

Pri spracovávaní projektovej dokumentácie bude zhotoviteľ rešpektovať:

* platný Územný plán mesta Trnava a ostatné strategické dokumenty mesta,
* vyjadrenia a stanoviská dotknutých orgánov a organizácií, napr. správcov sietí,
* vyjadrenia odborných pracovníkov MsÚ v Trnave v rámci pracovných rokovaní k rozpracovanosti projektu a konzultácií.

Projekt Zhotoviteľ spracuje v súlade so zákonom č. 343/2015 Z. z. o verejnom obstarávaní vzhľadom na skutočnosť, že realizácia diela bude uskutočnená po výberovom konaní vo verejnom obstarávaní na zhotoviteľa tejto investičnej akcie, čo znamená, že nie je možné v PD uvádzať obchodné mená a technické špecifikácie, ktoré by odkazovali na konkrétny výrobok či výrobcu, ale iba presný opis ich parametrov. Projektová dokumentácia sa z uvedeného dôvodu vypracuje

a) na základe výkonnostných a funkčných požiadaviek, ktoré môžu zahŕňať environmentálne charakteristiky; technické požiadavky sa musia určiť tak, aby boli zrejmé všetky podmienky a okolnosti dôležité na vypracovanie ponuky,

b) odkazom na technické špecifikácie v poradí: slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané; takýto odkaz musí byť doplnený slovami „alebo ekvivalentný“,

c) na základe výkonnostných a funkčných požiadaviek uvedených v písmene a) s odkazom na technické špecifikácie uvedené v písmene b), ktoré slúžia ako prostriedok na zabezpečenie súladu s výkonnostnými a funkčnými požiadavkami, alebo

d) odkazom na technické špecifikácie uvedené v písmene b) pre niektoré charakteristiky a odkazom na výkonnostné alebo funkčné požiadavky uvedené v písmene a) pre ostatné charakteristiky.

Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky /položky/ podľa odseku 2 dostatočne presne a zrozumiteľne, a takýto odkaz musí byť doplnený slovami „alebo ekvivalentný“. Zhotoviteľ zároveň uvedie, čo sa rozumie „alebo ekvivalentom“ s označením funkcií, vlastností a parametrov, ktoré budú rozhodné pri posudzovaní ekvivalentnosti.

* 1. Pri vypracovaní projektu bude Zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi Objednávateľa, odovzdanými ku dňu uzatvorenia tejto zmluvy, záznamami z kontrolných porád, ako aj vyjadreniami správcov inžinierskych sietí a dotknutých orgánov štátnej správy. Zhotoviteľ sa zaväzuje konzultovať so správcami inžinierskych sietí – overiť si existenciu, polohu, technický stav a funkčnosť jestvujúcich inžinierskych sietí, možnosti napojenia, prekládky či ochrany jednotlivých inžinierskych sietí.
  2. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí zapracuje do projektu po prerokovaní s Objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 4 tejto zmluvy bol dodržaný.
  3. Verejný obstarávateľ požaduje predmet zmluvy vypracovať pre daný typ stavby podľa aktuálneho sadzobníka UNIKA.
  4. Objednávateľ sa zaväzuje, že dokončený predmet zmluvy prevezme, zaplatí za jeho zhotovenie dohodnutú cenu v dojednanom termíne a poskytne Zhotoviteľovi dohodnutú súčinnosť.
  5. V procese verejného obstarávania (pri výber zhotoviteľa stavby podľa zákona č. 343/2015 Z. z. o verejnom obstarávaní) je Zhotoviteľ povinný poskytnúť riadnu súčinnosť a v prípade potreby bezodkladne reagovať na otázky objednávateľa (verejného obstarávateľa) týkajúce sa PD, ktoré bude potrebné zodpovedať pri vysvetľovaní na základe podnetov záujemcov vo verejnom obstarávaní pri výbere zhotoviteľa stavebných prác. Za bezodkladnú odpoveď sa považuje odpoveď doručená max. do dvoch pracovných dní od zadania požiadavky. Ďalej je zhotoviteľ povinný poskytnúť prípadnú súčinnosť pri vyhodnocovaní požiadaviek na predmet zákazky, ak o takúto súčinnosť verejný obstarávateľ požiada.
  6. Zhotoviteľ sa zaväzuje dodržiavať pravidlá týkajúce sa konfliktu záujmov podľa zákona o verejnom obstarávaní, pričom osoby pri ktorých sa vyskytne konflikt záujmov sú povinné tento konflikt záujmov písomne oznamovať verejnému obstarávateľovi a následne prijať opatrenia na zabránenie konfliktu záujmov, vrátane nahradenia dotknutých osôb a ich nahradenia osobami, ktoré nie sú v konflikte záujmov a majú rovnakú alebo vyššiu odbornú kvalifikáciu vo vyžadovanej oblasti.

**Čl. 4 čas plnenia a sPÓSOB odovzdania predmetu zmluvy**

4.1. Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. 2. tejto zmluvyv týchto lehotách:

- Geodetické zameranie, projekt bilancie skrývky humusového horizontu poľnohospodárskej pôdy a projektová dokumentácia pre územné rozhodnutie (DÚR) bude odovzdaná do max. 5 týždňov od nadobudnutia účinnosti zmluvy,

- Realizačný projekt (DSPaRP) bude odovzdaný do max. 5 týždňov od nadobudnutia právoplatnosti územného rozhodnutia, resp. od zadania požiadavky objednávateľa na začatie spracovania DSPaRP, podľa toho, ktorá skutočnosť nastane skôr,

- Výkon odborného autorského dohľadu počas realizácie stavby podľa vypracovanej PD, ktorý je predmetom tejto zmluvy, do nadobudnutia právoplatnosti kolaudačného rozhodnutia,

- Súčinnosť v procese nasledovného verejného obstarávania na realizáciu stavebných prác.

4.2. Dodržanie dohodnutých termínov je závislé od riadneho a včasného spolupôsobenia Objednávateľa dohodnutého v tejto zmluve. Po dobu meškania Objednávateľa s poskytnutím spolupôsobenia nie je Zhotoviteľ v omeškaní so splnením povinností dodať predmet zmluvy v dohodnutom termíne.

4.3. Predmet zmluvy podľa čl. 2. tejto zmluvy je splnený riadnym vypracovaním a odovzdaním predmetu zmluvy Objednávateľovi. Odovzdaním predmetu zmluvy sa rozumie osobné odovzdanie projektu Objednávateľovi s potvrdením o prevzatí – protokol o odovzdaní a prevzatí PD a vykonanie odborného autorského dohľadu podľa čl. 9 tejto zmluvy.

4.4. Zhotoviteľ sa zaväzuje predmet zmluvy špecifikovaný v čl. 2 tejto zmluvy odovzdať riadne zhotovený a v dohodnutom čase Objednávateľovi.

4.5. PD bude vypracovaná v slovenskom jazyku. Objednávateľ vyžaduje odovzdať grafickú i textovú časť:

**Geodetické zameranie územia**

• v písomnej (tlačenej) forme v 2 vyhotoveniach,

• v elektronickej forme na CD nosiči v 1 vyhotovení,

**Projekt bilancie skrývky** humusového horizontu poľnohospodárskej pôdy trvalo odnímanej bude odovzdaný 4 x v tlačenej forme a 1 x v elektronickej forme na elektronickom nosiči.

**PD (DÚR aj DSPaRP)**

budú vypracované v slovenskom jazyku a v doporučenom rozsahu UNIKA Sadzobník pre navrhovanie ponukových cien projektových prác a inžinierskych činností 2012. Objednávateľ vyžaduje odovzdať grafickú i textovú časť:

* v písomnej (tlačenej) forme v 8-ich vyhotoveniach, výkaz výmer v dvoch vyhotoveniach a rozpočet v dvoch vyhotoveniach,
* v elektronickej forme na elektronickom nosiči v 2-och vyhotoveniach – grafickú časť vo formáte DGN, prípadne DWG v súradnicovom systéme S-JTSK , rozpočet a výkaz výmer s výpočtom množstiev vo formáte XLS, textovú časť vo formáte DOC, grafickú časť, textovú časť a tabuľkovú časť v PDF.

4.6. V prípade nepredvídaných okolností, ktoré spôsobia predĺženie termínov plnenia prípadne naviac práce, je možné uzatvoriť dodatok k zmluve v zmysle zákona o VO č. 343/2015 Z.z.

**Čl. 5 cena predmetu zmluvy**

5.1. Cena za predmet zmluvy podľa čl. 2., t. j. celková cena diela je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov je konečná a predstavuje sumu:

**Celková zmluvná cena: ...................... eur** vrátane DPH, slovom .................................eur.

|  |  |  |
| --- | --- | --- |
| **A Geodetické zameranie územia vrátane vyjadrení dotknutých správcov inžinierskych sietí (GZ)** | | |
| Cena GZ bez DPH |  | € |
| DPH 20% |  | € |
| ***Cena GZ celkom s DPH*** |  | **€** |

|  |  |  |
| --- | --- | --- |
| **B Projekt bilancie skrývky humusového horizontu poľnohospodárskej pôdy trvalo odnímanej (BSH)** | | |
| Cena BSH bez DPH |  | € |
| DPH 20% |  | € |
| ***Cena BSH celkom s DPH*** |  | **€** |

|  |  |  |
| --- | --- | --- |
| **C Projektová dokumentácia – projekt pre územné rozhodnutie (DÚR)** | | |
| Návrh územia – projekt pre územné rozhodnutie |  | € |
| Dendrologický prieskum |  | € |
| Predbežné náklady stavby |  | € |
| Cena DÚR bez DPH v EUR |  | € |
| DPH 20% v EUR |  | € |
| ***Cena DÚR celkom s DPH v EUR*** |  | **€** |

|  |  |  |
| --- | --- | --- |
| **D Projektová dokumentácia – realizačný projekt (DSPaRP)** | | |
| Plocha pre pochovávanie |  | € |
| Chodníky a spevnené plochy |  | € |
| Mobiliár |  | € |
| Zeleň |  | € |
| Prípojky a rozvody inžinierskych sietí – voda |  | € |
| Prípojky a rozvody inžinierskych sietí – verejné osvetlenie |  | € |
| Oplotenie |  | € |
| Rozpočet a výkaz výmer |  | € |
| Plán organizácie výstavby |  | € |
| Návrh plánu užívania verejnej práce |  | € |
| Cena DSPaRP spolu bez DPH v EUR |  | € |
| DPH 20% v EUR |  | € |
| Cena DSPaRP celkom s DPH v EUR |  | € |

|  |  |  |
| --- | --- | --- |
| **E Odborný autorský dohľad (OAD)** | | |
| Cena OAD bez DPH |  | € |
| DPH 20% |  | € |
| ***Cena OAD celkom s DPH*** |  | **€** |

|  |  |  |
| --- | --- | --- |
| **CELKOVÁ CENA ZA DIELO (A.+B.+C.+D.+E.)** | | |
| Cena bez DPH |  | € |
| DPH 20% |  | € |
| ***Cena celkom s DPH*** |  | **€** |

5.2 V cene sú zahrnuté všetky nevyhnutné a súvisiace služby potrebné na spracovanie predmetu zákazky a náležitosti predchádzajúce k spracovaniu PD potrebné na vydanie príslušných povolení (územné rozhodnutie, stavebné povolenie, kolaudačné rozhodnutie ...) a následne na realizáciu stavby.

**Čl. 6 platobné podmienky**

6.1. Podkladom pre úhradu ceny za zhotovenie diela podľa čl. 5.1 tejto zmluvy budú faktúry vystavené Zhotoviteľom po splnení predmetu tejto zmluvy.

6.2. Faktúru bude možné vystaviť až po prekontrolovaní štruktúry a rozsahu odovzdanej kompletnej časti projektu. Následne bude Zhotoviteľ vyzvaný Objednávateľom k vystaveniu faktúry, najskôr však po 14 dňoch po odovzdaní predmetu/časti/ tejto zmluvy, ak sa Zmluvné strany nedohodnú inak.

6.3. Vystavenie faktúr na základe doručenej výzvy objednávateľa:

Termín: po 30.04.2018

Suma: 100 % z ceny za časti A /GZ/ a B /BSH/ a 90 % z ceny za časť C /DÚR/ celkom s DPH

Termín: po nadobudnutí právoplatnosti územného rozhodnutia

Suma: 10 % z ceny za časť C /DÚR/ celkom s DPH

Termín: po protokolárnom odovzdaní časti D /DSPaRP/

Suma: 90% z ceny za časť D /DSPaRP/ celkom s DPH

Termín: po nadobudnutí právoplatnosti stavebného povolenia, najneskôr však do 6 mesiacov od odovzdania a prevzatia časti D

Suma: 10 % z ceny za časť D /DSPaRP/ celkom s DPH

Termín: po nadobudnutí právoplatnosti kolaudačného rozhodnutia

Suma: 100 % ceny za časť E /OAD/celkom s DPH pri splnení Čl. 9 zmluvy

6.4. Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:

1. identifikačné údaje Zhotoviteľa služby:

* meno a adresa sídla (totožné s údajom na zmluve o dielo)
* IČO
* DIČ
* bankové spojenie

1. identifikačné údaje Objednávateľa služby (mesta Trnava):

* meno a adresa sídla
* IČO
* DIČ

1. poradové číslo faktúry
2. dátum, kedy bola služba (ukončené)
3. dátum vyhotovenia faktúry
4. dátum splatnosti faktúry
5. centrálne číslo zmluvy
6. rozsah a druh dodanej služby, názov podľa tejto zmluvy na ktorých boli služby vykonávané
7. peňažná suma alebo udaj o cene za mernú jednotku,  celková suma za fakturované služby, položkovitý rozpis fakturovanej služby, podpísaný zodpovedným zamestnancom objednávateľa
8. meno osoby, ktorá faktúru vystavila za Zhotoviteľa
9. pečiatka a podpis oprávnenej osoby

6.5. V prípade, že faktúra nebude obsahovať predpísané náležitosti, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi.

6.6. Splatnosť faktúr je 14 dní od doručenia faktúry Objednávateľovi.

**čl. 7 Zodpovednosť za vady, záruka**

7.1. Zhotoviteľ zodpovedá za to, že predmet zmluvy je zhotovený podľa tejto zmluvy a že po dobu platnosti zmluvy bude mať vlastnosti dojednané v tejto zmluve a bude spôsobilý na dojednaný účel. V rámci tejto zodpovednosti Zhotoviteľ zodpovedá výslovne aj za to, že projekt je zhotovený tak, že na jeho základe je možné realizovať predmetnú stavbu pri dodržaní rozpočtu, ktorý je súčasťou projektu. Za vadu sa považuje každá zmena výkazu výmer zrealizovaná po odovzdaní a prevzatí projektu a uhradení príslušnej časti ceny predmetu zmluvy, ktorá má za následok navýšenie rozpočtu. Táto zodpovednosť je dohodnutá ako objektívna zodpovednosť Zhotoviteľa.

7.2. Zhotoviteľ zodpovedá za vady, ktoré má projekt v čase jeho odovzdania Objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem, pričom platí objektívna zodpovednosť Zhotoviteľa dohodnutá v bode 7.1., pri ktorej sa nebude skúmať miera zavinenia Zhotoviteľa, ak sa prejavia počas realizácie stavby podľa tejto PD a ovplyvnia ju na kvalite alebo zvýšení realizačných nákladov, čo spôsobí napr. nesúlad výkresovej dokumentácie a výkazu výmer, neúplnosť PD – vynechanie projektovej práce alebo materiálu v rozpočte, resp. vo výkaze výmer. Tento záväzok prechádza aj na prípadného právneho nástupcu Zhotoviteľa.

7.3. Záručná doba na projekt je päť rokov a začína plynúť odo dňa jeho odovzdania Objednávateľovi.

7.4. Zhotoviteľ vypracuje projekt vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti požadované v predmete zmluvy v zmysle zákona 138/1992 Z. z. v znení neskorších zmien a doplnkov a je povinný na vyžiadanie Objednávateľa toto oprávnenie predložiť k nahliadnutiu, v prípade spracovania časti projektu v subdodávke Zhotoviteľ zároveň ručí za to, že subdodávatelia budú mať rovnako všetky potrebné oprávnenia /odbornú spôsobilosť/ a je povinný na požiadanie Objednávateľa predložiť aj oprávnenie konkrétnych subdodávateľov.

7.5. Zhotoviteľ nezodpovedá za vady projektu, ktoré boli spôsobené použitím podkladov poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne Objednávateľa upozornil a Objednávateľ trval na ich použití. Objektívnej zodpovednosti dohodnutej v bode 7.1. sa Zhotoviteľ môže zbaviť, ak preukáže, že v zmysle predchádzajúcej vety nezodpovedá za vady diela.

7.6. Prípadnú reklamáciu vady projektu je Objednávateľ povinný uplatniť u Zhotoviteľa bezodkladne po zistení vady v písomnej forme (aj v elektronickej podobe – email).

7.7. Zhotoviteľ sa zaväzuje začať s odstraňovaním vád PD ihneď, najneskôr do 7 dní po písomnom uplatnení reklamácie a vady odstrániť v čo najkratšom čase, ktorého dĺžku dohodnú Zmluvné strany písomne.

7.8. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení Objednávateľovi na vyžiadanie predloží.

7.9. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

**čl. 8 zmluvné pokuty a náhrada škody**

8.1. V prípade, že Zhotoviteľ nedodá predmet zmluvy v dohodnutom termíne, Objednávateľ má právo na zmluvnú pokutu vo výške 0,5 **%**  sumy za predmet zmluvy bez DPH za každý deň omeškania alebo jeho príslušnej časti až do jeho prevzatia Objednávateľom.

8.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,5 % z dlžnej sumybez DPH za každý deň omeškania úhrady.

8.3 Ak sa Zhotoviteľ dostane do omeškania s odstránením vád PD podľa bodu 7.7., je Objednávateľ oprávnený uplatniť voči Zhotoviteľovi zmluvnú pokutu vo výške 0,5 % z ceny za predmet zmluvybez DPH alebo jeho časti za každý deň omeškania.

8.4 V prípade, že Zhotoviteľ neposkytne v zmysle článku 3, bod 3.6. riadnu súčinnosť a v prípade ak nebude bezodkladne reagovať na otázky objednávateľa (verejného obstarávateľa) týkajúce sa PD, ktoré bude potrebné zodpovedať pri vysvetľovaní na základe podnetov záujemcov vo verejnom obstarávaní pri výbere zhotoviteľa stavebných prác má Objednávateľ právo na zmluvnú pokutu 50 eur za každú nedoriešenú žiadosť o vysvetlenie súťažných podkladov /týkajúcu sa projektovej dokumentácie resp. výkazu výmer/.

8.5 Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.

**čl. 9 Výkon odborného autorského dohľadu**

9.1. Plnenie výkonu odborného autorského dohľadu podľa tejto zmluvy je počas realizácie stavby podľa vypracovanej PD, ktorá je predmetom tejto zmluvy do nadobudnutia právoplatnosti kolaudačného rozhodnutia.

9.2. Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov Objednávateľa, STN EN, všeobecných záväzných predpisov a v termíne realizácie stavby alebo jej časti.

9.3. Zmluvné strany sa dohodli, že výkon odborného autorského dohľadu bude podľa prílohy č. 5 aktuálneho sadzobníka UNIKA, minimálne však v tomto rozsahu:

* účasť na odovzdaní staveniska Zhotoviteľovi stavby,
* dohľad nad dodržaním PD s prihliadnutím na podmienky určené stavebným povolením s poskytovaním vysvetlení potrebných pre plynulosť stavby,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov Zhotoviteľa stavby na zmeny a odchýlky oproti PD z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej PD,
* v prípade, že skutkový stav nezodpovedá predpokladom v PD, navrhovanie technického riešenia vyvolanej zmeny,
* zaujíma stanovisko s vysvetlením a návrhom riešenia k prípadným vadám PD pri realizácii stavby,
* účasť na každom kontrolnom dni počas realizácie stavby, prípadne aj mimoriadne podľa výzvy Objednávateľa a zhotoviteľa stavby,
* účasť na odovzdaní a prevzatí stavby alebo jej časti,
* účasť na kolaudačnom konaní.

9.4. Súčasťou OAD je tiež povinnosť Zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. v znení neskorších predpisov.

9.5. V rámci OAD musí byť investor – Objednávateľ informovaný o zisteniach o nedodržaní PD, právnych predpisov a technických noriem.

9.6. Predmet plnenia OAD sa považuje za splnený potvrdením technického dozoru investora (Objednávateľa) alebo iného povereného pracovníka Objednávateľa o výkone odborného autorského dohľadu nad realizáciou stavby.

9.7. Po nedodržaní rozsahu OAD v zmysle tejto zmluvy Zhotoviteľom, si Objednávateľ vyhradzuje právo cenu za OAD nevyplatiť, prípadne znížiť honorár za OAD podľa skutočnej spolupráce so zástupcami Objednávateľa.

9.8. Objednávateľ upozorňuje, že prípadné vady a chyby v PD je Zhotoviteľ povinný odstrániť, bez nároku na honorár v rámci činnosti OAD. Cena OAD sa po realizácii diela vzájomnou dohodou Objednávateľa a Zhotoviteľa alikvotne zníži, v závislosti od množstva a závažnosti vád PD.

**čl. 10 VZÁJOMNá Súčinnosť ZMLUVNÝCH STRÁN**

10.1. Objednávateľ poskytne najneskôr do 5-ich pracovných dní od nadobudnutia účinnosti zmluvy zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady predložené obstarávateľom len za účelom spracovania predmetu zmluvy, t.j. nie je možné tieto použiť na iné účely. V opačnom prípade si Objednávateľ vyhradzuje právo uplatniť nárok na náhradu škody spôsobenej Zhotoviteľom. Výrez z technickej mapy bude Zhotoviteľovi slúžiť len informatívne, nie je možné vypracovávať PD len na základe tohto podkladu. Vstupné údaje poskytnuté Objednávateľom je Zhotoviteľ povinný na vlastné náklady a zodpovednosť verifikovať.

10.2. Na požiadanie Objednávateľ poskytne Zhotoviteľovi do 5 dní od vyžiadania údaje o umiestnení možného zariadenia staveniska, určenie vzdialenosti odvozu vybúraných hmôt a zemín a určenie spôsobu úhrady za ich uloženie na skládku.

10.3. V prípade, že sa v priebehu zhotovovania PD vyskytne potreba ďalších podkladov alebo spolupráce, Objednávateľ sa zaväzuje, že poskytne v rámci svojich kompetencií Zhotoviteľovi primerané spolupôsobenie na základe písomnej výzvy Zhotoviteľa tak, aby mohol Zhotoviteľ dodržať termín plnenia podľa čl. 4 tejto zmluvy.

10.4. Zhotoviteľ bude informovať Objednávateľa o stave rozpracovanosti PD na pravidelných kontrolných poradách v súlade s § 12 ods.1 písm. a) bod 2 Zákona č.254/1998, ktoré bude Zhotoviteľ organizovať podľa potreby - minimálne v úvode, 1× v priebehu prác a 1× v závere prác a zároveň najmenej raz za 14 dní. Záznamy z porád bude spracovávať Zhotoviteľ, pričom ich musí zástupca Objednávateľa odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti PD. Pozvanie na kontrolnú poradu organizuje Zhotoviteľ.

**čl. 11 odstúpenie od zmluvy**

11.1. Objednávateľ je oprávnený odstúpiť od tejto zmluvy v prípade podstatného porušenia tejto zmluvy zo strany Zhotoviteľa. Zmluvné strany považujú za podstatné porušenie tejto zmluvy, ak Zhotoviteľ:

a) bude meškať s termínom plnenia dohodnutým v tejto zmluve viac ako 15 dní,

b) ak Zhotoviteľ bude preukázateľne vykonávať práce v rozpore s podmienkami dohodnutými v tejto zmluve. Musí ísť o vady, na ktoré bol Zhotoviteľ Objednávateľom v priebehu zhotovenia diela písomne upozornený a ktoré napriek upozorneniu neodstránil v primeranej lehote poskytnutej k tomuto účelu,

c) v rozpore s ustanoveniami tejto zmluvy prestal vykonávať práce na zhotovovaní PD, alebo inak prejavuje svoj úmysel nepokračovať v plnení zmluvy,

d) nezapracuje pripomienky správcov inžinierskych sietí alebo dotknutých orgánov štátnej správy v termíne podľa čl. 3 tejto zmluvy.

11.2. V prípade zastavenia prác na viac ako 2 týždne na predmete zmluvy alebo odstúpenia od zmluvy zo strany Objednávateľa počas zhotovovania PD bez zavinených príčin zo strany Zhotoviteľa, uhradí Objednávateľ projektové práce podľa preukázateľného stupňa rozpracovanosti, ak sa zmluvné strany nedohodnú inak.

11.3. Zhotoviteľ je oprávnený od zmluvy odstúpiť v prípade, že Objednávateľ odmietne poskytnúť potrebné spolupôsobenie a plnenie podmienok dohodnutých podľa tejto zmluvy, ktoré by podstatným spôsobom znemožňovalo Zhotoviteľovi plniť podmienky uvedené v tejto zmluve. Tieto okolnosti je Zhotoviteľ povinný preukázať – podrobne dokladovať a špecifikovať.

**Čl. 12 OSTATNÉ USTANOVENIA**

12.1. Zmluvné strany sa dohodli, že pristúpia na zmenu záväzku vo forme písomného dodatku k tejto zmluve v prípadoch, kedy sa po uzavretí zmluvy zmenia zásadné skutočnosti, rozhodujúce pre uzavretie tejto zmluvy, alebo vzniknú nové požiadavky Objednávateľa, ktoré Objednávateľ nemohol predvídať pred uzatvorením tejto zmluvy. Zmeny zmluvy musia byť realizované v súlade s § 18 zákona č. 343/2015 Z.z. o verejnom obstarávaní a o zmene a doplnení niektorých predpisov v platnom znení.

12.2. V prípade objektívnych skutočností je možné po dohode oboch strán primerane predĺžiť termín plnenia uvedený v čl. 4 formou písomného dodatku k tejto zmluve.

12.3. K predmetu zmluvy v zmysle Autorského zákona vytvoreného Zhotoviteľom podľa tejto zmluvy udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie diela podľa tejto zmluvy v rozsahu podľa § 19 ods. 4 Autorského zákona, a to v neobmedzenom územnom rozsahu. Zhotoviteľ udeľuje túto licenciu Objednávateľovi na dobu neurčitú v súlade s trvaním majetkových práv podľa § 32 Autorského zákona.

**Čl. 13 záverečné ustanovenia**

13.1. Táto zmluva nadobúda platnosť dňom podpísania Zmluvnými stranami a týmto dňom sú Zmluvné strany viazané prejavmi vôle. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

13.2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán.

13.3. Prílohy:

Príloha 1) Cenová kalkulácia

Príloha 2) Zoznam spracovateľov

13.4. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom ju vlastnoručne podpísali.

13.5. Táto zmluva je vyhotovená v piatich rovnopisoch, z ktorých po podpísaní Objednávateľ obdrží štyri vyhotovenia a Zhotoviteľ jedno vyhotovenie.

13.6. Zmluva bola zverejnená ..............................

V Trnave, dňa .................. V ...................., dňa .....................

Za Objednávateľa: Za Zhotoviteľa:

................................................... .................................................

JUDr. Peter Bročka, LL.M.

primátor mesta Trnava